เตรียมตัวให้พร้อม! ททท.เปิดลงทะเบียน “100 เดียวเที่ยวทั่วไทย” รอบใหม่ 11-12 ธ.ค.นี้
เตรียมตัวให้พร้อม! ททท.เปิดลงทะเบียน "100 เดียวเที่ยวทั่วไทย" รอบใหม่ 11-12 ธ.ค.นี้
เตรียมตัวให้พร้อม! ททท.เปิดลงทะเบียน "100 เดียวเที่ยวทั่วไทย" รอบใหม่ 11-12 ธ.ค.นี้
3 ธ.ค. 2562

นายยุทธศักดิ์ สุภสร  ผู้ว่าการการท่องเที่ยวแห่งประเทศไทย (ททท.) เปิดเผยว่า ททท.จะเปิดให้ลงทะเบียนรอบใหม่ในโครงการ “100 เดียวเที่ยวทั่วไทย” ในวันที่ 11 และ 12 ธ.ค.นี้ โดยเตรียมของขวัญพิเศษส่งความสุขให้คนไทยเที่ยวปีใหม่ทุกรายการราคา 100 บาท ตั๋วเครื่องบินจากแอร์เอเชีย ที่พักระดับ 3-5 ดาว กิจกรรมท่องเที่ยว รถเช่า สปา ร้านอาหาร  และเพิ่มความพิเศษ Voucher โรงแรมให้สิทธิพักได้ในช่วงสุดสัปดาห์และวันหยุดยาว
สำหรับรอบนี้มีบัตรโดยสารเครื่องบิน ไป-กลับในราคา 100 บาท จากสายการบินไทยแอร์เอเชีย , และ โรงแรมหรู 5 ดาว   เช่น ศรีพันวา, เดอะ นาคา ภูเก็ต วิลล่า, บาบา บีชคลับ ภูเก็ต, บาบา บีช คลับ หัวหิน, ออนเซ็น ม่อนแจ่ม,อาณา อานันท์ รีสอร์ท แอนด์ วิลล่า พัทยา, อวิสต้า ไฮด์อเวย์ ภูเก็ต,เรเนซองส์ พัทยา รีสอร์ท แอนด์ สปา ลักชัวรี่ พูลวิลล่า โฮเทล, เดอะ ทับแขก กระบี่ บูทิก รีสอร์ต เป็นต้น
ส่วนโรงแรมระดับ 3-4 ดาวทั่วประเทศกว่า 80 แห่ง จำนวนกว่า 6,000 ห้อง, สปา เช่น โอเอซิส สปา, Let’s Relax Spa ตลอดจนบัตรกิจกรรมสวนสนุก เช่น ดรีมเวิล์ดกรุงเทพ, วานา นาวา หัวหิน ,ลานแสดงช้างและฟาร์มจระเข้สามพราน ,ไลน์ วิลเลจ แบงค็อก, เลเจนด์ สยาม, สยามอะเมซิ่งพาร์ค เป็นต้น
อีกทั้งททท.จัด Surprise Gift ชุดใหญ่ให้ผู้ลงทะเบียนในคิวลำดับที่ 6,000 7,000 8,000 9,000 และ 10,000 ของแต่ละวัน ได้รับสิทธิ์ซื้อ Voucher โรงแรมสุดหรู เช่น โรงแรมบาบา บีชคลับ ภูเก็ต ลักชัวรี่ พูลวิลล่า โฮเทล ,โรงแรมบาบา บีช คลับ หัวหิน ลักชัวรี่ พูลวิลล่า โฮเทล และ โรงแรม ธัญ เวลเนส เดสทิเนชั่น เป็นต้น ซื้อในราคา 100 บาท จากราคาปกติ 15,000-25,000 บาท
อีกหนึ่งความพิเศษในรอบนี้ คือ ททท.จัดเตรียม Voucher โรงแรมที่สามารถเข้าพักได้ในวันสุดสัปดาห์และวันหยุดยาว  โดยแต่ละ Voucher ที่ขายจะมีระบุวันที่เข้าพักเป็นวัน ศุกร์  เสาร์ อาทิตย์  หรือวันหยุดยาว ในช่วง 2 อาทิตย์สุดท้ายของเดือน ธ.ค.62 นี้ ขอให้ตรวจสอบความถูกต้องของวันที่เข้าพัก ในแต่ละ Voucher ก่อนที่จะตัดสินใจซื้อ เพราะเมื่อซื้อของขวัญแล้ว จะไม่สามารถเปลี่ยนแปลงวัน/โอน/คืน/ขายต่อ/ทอนเป็นเงินสด และ ไม่สามารถคืนเงินได้ทุกกรณี โดยกิจกรรมในรอบวันที่ 11-12 ธ.ค.62 จะเปิดให้ลงทะเบียน ตั้งแต่เวลา 06.00 น. – 24.00 น. ของทุกวัน